Jövõre lesz húsz éves a Mediawave fesztivál
Jövõre lesz húsz éves a Mediawave fesztivál, amely immár szombathelyi központtal mûködik. A rendezvények jelentõs részben a "születésnap" körül forognak, de lesznek programok az Õrségben és Burgenlandban is.
Hartyándi Jenõ, a fesztivál fõszervezõje az MTI-nek elmondta: az elsõsorban filmes és zenei fesztivál - amelynek programjában kiállítások, konferenciák is szerepelnek - Gyõr helyett jövõre már új központi helyszínen, Szombathelyen bonyolódik. Emellett lesznek programok például Burgenlandban és Õriszentpéteren is.
"A fizikai határnyitás két évtizeddel ezelõtt megtörtént ugyan a térség országai között, szellemi határok viszont még léteznek, s azok lebontogatása ez idáig elmaradt európai feladat. Éppen ezért a következõ Mediawave ezt a teendõt is hangsúlyozottan felvállalja, osztrák és szlovén szervezõkkel közösen. A 2010 rendezvényeink egy részének helyszíne is e hármas határ lesz" - fogalmazott Hartyándi Jenõ. A jövõ évi Mediawave április 30. és május 8. között zajlik, az õrségi és a burgenlandi rendezvényeket május 12. és 15. között tartják. Hartyándi Jenõ elmondta, hogy a 2010-es programok jelentõs részben a 20 éves "születésnap" körül forognak. December elején lezárult a filmek nevezési határideje, mintegy 1100 alkotást neveztek, ezek feldolgozása jelenleg tart.
A zenei fellépõk között ott lesz a dzsessz, a blues, az underground, az etno és az autentikus zene számos képviselõje. Fellép majd például az amerikai Steve Salas Trio Bernard Fowlerrel, továbbá ismét láthatja és hallhatja a közönség Tanya Tagaq inuit torokénekest, emellett ismét lesz Thank Jimi fesztivál. A filmes programok pedig kiterjednek az elmúlt húsz év legjobb ilyen alkotásainak vetítésére és életmû-válogatások bemutatására is. Mindezek mellett több konferencia is gazdagítja a rendezvénysorozatot.
Ezek egyike a közönségnevelés új európai módszereivel foglalkozik. "A téma egyrészt azért is fontos, mert amíg Nyugat-Európában már tudatosan folyik a közönség megtalálása egy-egy rendezvényre, addig mi mostanáig azt gondoltuk, hogy megcsináltuk a saját zseniális rendezvényünket, és azt majd megtalálja a közönség. Nem így van. Mint kiderült, a közönség úgymond nevelésére jól kimunkált módszerek léteznek" - mondta Hartyándi Jenõ. Hozzátette, hogy környezetvédelmi témájú konferenciát is terveznek, ilyen már legutóbb is volt, akkor a globális felmelegedéssel foglalkoztak az elõadók.
A 2010-es konferencia témája a hagyomány és a természet kapcsolata lesz. A konferencia résztvevõi arra keresik majd a választ, hogyan mûködhetne ma a természetvédelem, ha a hagyományok valóban élnének.
fontosbelfold mediawave